**ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΘΕΡΑΠΕΥΤΩΝ RECBT ΣΤΗΝ ΕΛΛΑΔΑ**

**Γενικά περί πιστοποίησης από το Ελληνικό Ινστιτούτο Λογικοθυμικής και Γνωσιακής Συμπεριφορικής Ψυχοθεραπείας**

Το Ελληνικό Ινστιτούτο πιστοποιεί επαγγελματίες ψυχοθεραπευτές εκπαιδευμένους στην RECBT και σε άλλες Γνωσιακές Συμπεριφορικές θεραπείες, με εστίαση ή όχι στην RECBT, όταν η βασική τους ιδιότητα είναι αυτή του ψυχολόγου ή ψυχιάτρου και παιδοψυχίατρου και στην περίπτωση που οι παραπάνω επαγγελματίες διαθέτουν α) βασικό πτυχίο σπουδών στα παραπάνω επαγγέλματα (ή βρίσκονται υπό ειδίκευση ως προς την ψυχιατρική), β) μεταπτυχιακό τίτλο σπουδών πρώτου κύκλου (μεταπτυχιακός τίτλος) ή δεύτερου κύκλου (διδακτορικός τίτλος) στην ψυχολογία και στην ψυχιατρική ή βρίσκονται υπό καθεστώς ψυχιατρικής ειδικότητας, και γ) άδεια ασκήσεως επαγγέλματος του επαγγέλματος του ψυχολόγου στην Ελληνική επικράτεια (ειδικότητα ή υπό ειδίκευση ως προς την ψυχιατρική). Υποψηφιότητα με προηγούμενη εκπαίδευση στην ψυχοθεραπεία χωρίς κάποια από τις παραπάνω προϋποθέσεις, δε θα γίνεται αποδεκτή με εξαίρεση όσους ψυχολόγους διαθέτουν βασικό πτυχίο και έχουν πιστοποιηθεί ως ψυχολόγοι με το δίπλωμα EuroPsy σε επίπεδο Ευρωπαϊκής Ένωσης από τον Σύλλογο Ελλήνων Ψυχολόγων. Όσοι επαγγελματίες δεν πληρούν κάποιο από τα παραπάνω κριτήρια και δε διαθέτουν βασικούς ή/και μεταπτυχιακούς τίτλους αναγνωρισμένους από τον Σύλλογο Ελλήνων Ψυχολόγων ή τον εκάστοτε νόμιμο Ιατρικό Σύλλογο αλλά πιστεύουν ότι διαθέτουν εκτεταμένη επαγγελματική εμπειρία καθώς και τα απαραίτητα προσόντα για τη λήψη πιστοποίησης, καλούνται να καταθέσουν αίτηση μέσω των εναλλακτικών κριτηρίων τύπου «Γνώσεις-Δεξιότητες-Στάσεις»**.**

Με το παρόν έγγραφο, το Ελληνικό Ινστιτούτο Λογικοθυμικής και Γνωσιακής-Συμπεριφορικής Ψυχοθεραπείας καθιερώνει διαδικασία για την παροχή πιστοποίησης και τοποθέτησης εκπαιδευμένων θεραπευτών RECBT σε επετηρίδα Ελλήνων θεραπευτών εκπαιδευμένων στην RECBT σύμφωνα με τα δύο επίσημα τετραετή προγράμματα (RECBT σε ενήλικες και RECBT σε παιδιά/εφήβους) τα οποία διεξάγονται υπό την αιγίδα του Ινστιτούτου Albert Ellis της Νέας Υόρκης.

Παρακάτω παρουσιάζονται συνοπτικά τα τέσσερα στάδια πιστοποίησης.

**ΣΤΑΔΙΟ 1**

**Προσωρινή/Μεταβατική Πιστοποίηση**: Η Προσωρινή/Μεταβατική Πιστοποίηση είναι το πρώτο στάδιο πιστοποίησης και σημαίνει ότι τα Ελάχιστα Κριτήρια Εκπαίδευσης για αρχική πιστοποίηση στην ψυχοθεραπεία έχουν επιτευχθεί. Η προσωρινή/μεταβατική πιστοποίηση απευθύνεται σε όσους εκπαιδευόμενους ολοκλήρωσαν πρόσφατα τα τέσσερα έτη της συνολικής ψυχοθεραπευτικής τους εκπαίδευσης στην RECBT και διανύουν ήδη τον πρώτο χρόνο της ανεξάρτητης ψυχοθεραπευτικής τους πρακτικής. Επίσης, απευθύνεται σε όσους επαγγελματίες έχουν ολοκληρώσει άλλα παρεμφερή τετραετή προγράμματα στην RECBT ή σε άλλες προσεγγίσεις της CBT. Τέλος, απευθύνεται σε όσους επιθυμούν να παραμένουν πιστοποιημένοι θεραπευτές και μόνον χωρίς να επιθυμούν να αναπτύσσονται περαιτέρω με όρους Συνεχιζόμενης Εκπαιδευτικής Κατάρτισης (ΣΕΚ). Για περισσότερες πληροφορίες σχετικά με τα κριτήρια αυτά δείτε παρακάτω παρόν έγγραφο ενώ για περισσότερες πληροφορίες σχετικά με τις κατηγορίες υποψηφίων δείτε στο τέλος αυτού του εγγράφου στο υποκεφάλαιο με τίτλο «Βασικά Κριτήρια και λοιπές μεταβατικές διατάξεις περί πιστοποίησης από το Ελληνικό Ινστιτούτου για την RECBT».

**ΣΤΑΔΙΟ 2**

**Πλήρης Πιστοποίηση**: Πλήρη πιστοποίηση μπορούν να αποκτήσουν όσοι εκπαιδευμένοι επαγγελματίες διαθέτουν προσωρινή/μεταβατική πιστοποίηση. Οι επαγγελματίες αυτοί έχουν δικαίωμα να κάνουν αίτηση για την παροχή πλήρους πιστοποίησης 12 μήνες μετά την ημερομηνία έγκρισης της μεταβατικής/προσωρινής πιστοποίησης καταθέτοντας αποδεικτικά στοιχεία σύμφωνα με τα οποία έχουν εξασκήσει την RECBT σε οποιοδήποτε κατάλληλο περιβάλλον υπό κλινική εποπτεία από έναν πιστοποιημένο κλινικό επόπτη καθώς και ότι έχουν λάβει τουλάχιστον 30 ώρες ΣΕΚ 15 τουλάχιστον από τις οποίες συνδέονται άμεσα με την RECBT. Για περισσότερες πληροφορίες σχετικά με τα κριτήρια πλήρους πιστοποίησης, δείτε παρακάτω στο παρόν έγγραφο. Από τη στιγμή που οι επαγγελματίες μεταβούν στο επίπεδο της πλήρους πιστοποίησης, θα έχουν το δικαίωμα να συμπεριληφθούν στον κατάλογο «Βρείτε Θεραπευτή» με τους πιστοποιημένους RECBT θεραπευτές του δικτυακού τόπου [http://www.recbt.gr/el/institouto/breite-pistopoiimeno-RECBT-therapeyti](http://www.recbt.gr/el/institouto/breite-pistopoiimeno-rebt-therapeyti).

 Παρακαλούμε έχετε κατά νου ότι η συνολική διαδικασία της πιστοποίησης ολοκληρώνεται με την απόκτηση του επιπέδου Πλήρους Πιστοποίησης. Σε περίπτωση που οι θεραπευτές με προσωρινό/μεταβατικό επίπεδο πιστοποίησης δεν αποστείλουν αιτήσεις με το πέρας των πρώτων δώδεκα μηνών για την μετάβασή τους στο επίπεδο της Πλήρους Πιστοποίησης, το επίπεδο της προσωρινής/μεταβατικής πιστοποίησης θα καταργείται και δε θα έχουν το δικαίωμα συμπερίληψής τους στον κατάλογο πιστοποιημένων θεραπευτών του δικτυακού τόπου (τόπου [http://www.recbt.gr/el/institouto/breite-pistopoiimeno-RECBT-therapeyti](http://www.recbt.gr/el/institouto/breite-pistopoiimeno-rebt-therapeyti)) μέχρι την κατάθεση της υποψηφιότητάς τους για την απόκτηση του επιπέδου Πλήρους Πιστοποίησης.

 Σημειώνεται, επίσης, ότι σε περίπτωση που κάποιος εκπαιδευμένος επαγγελματίας στην RECBT έχει ήδη πιστοποιηθεί πλήρως από κάποιον άλλο έγκυρο φορέα Γνωσιακών-Συμπεριφορικών Ψυχοθεραπειών, μπορεί να αναγνωριστεί από το Ελληνικό Ινστιτούτο για την RECBT ως έχων/ουσα διπλό επίπεδο Πλήρους Πιστοποίησης.

**ΣΤΑΔΙΟ 3**

**Διατήρηση του Επιπέδου Πιστοποίησης (Επαναπιστοποίηση)**: Η Πλήρης Πιστοποίηση ισχύει για μια περίοδο πέντε ετών από την ημερομηνία αρχικής έγκρισής της. Με το πέρας της περιόδου, όλοι οι θεραπευτές με επίπεδο Πλήρους Πιστοποίησης πρέπει να αιτηθούν την ανανέωση του επιπέδου πιστοποίησής τους για άλλα πέντε χρόνια (διαδικασία επαναπιστοποίησης). Κατά τη διάρκεια των πέντε πρώτων ετών (και κατά τη διάρκεια της κάθε πενταετίας γενικότερα), πρέπει να διατηρούν ημερολόγιο ως αποδεικτικό στοιχείο της ΣΕΚ και της κλινικής τους εποπτείας ως απαραίτητες προϋποθέσεις για την επαναπιστοποίησή τους. Για περισσότερες πληροφορίες, δείτε παρακάτω στο σχετικό υποκεφάλαιο.

**ΣΤΑΔΙΟ 4**

Οι θεραπευτές που ανανέωσαν με επιτυχία το επίπεδο της Πλήρους Πιστοποίησης με το πέρας των πρώτων πέντε ετών από την αρχική ημερομηνία έγκρισής του, έχουν το δικαίωμα να αιτηθούν την απόκτηση του Επιπέδου Ανώτερης Πιστοποίησης ως RECBT θεραπευτές αν και εφόσον πληρούν παραπάνω κριτήρια ΣΕΚ από εκείνα που απαιτούνται για την επαναπιστοποίησή τους (για περισσότερες πληροφορίες βλ. αναλυτικές οδηγίες παρακάτω).

 Ο συγκεκριμένος τύπος πιστοποίησης αφορά ένα εσωτερικό βραβείο το οποίο απονέμεται αποκλειστικά σε θεραπευτές RECBT οι οποίοι είχαν τουλάχιστον μία σημαντική διάκριση για την προαγωγή της RECBT κατά τη διάρκεια της πρώτης πενταετίας και οι οποίοι έχουν επιδείξει υψηλά επίπεδα επίδοσης με όρους ΣΕΚ και RECBT κλινικής εργασίας. Για περισσότερες πληροφορίες, δείτε παρακάτω στο σχετικό υποκεφάλαιο.

Σημειώνεται ότι:

* Τα στάδια 1, 2 και 3 (για μία τουλάχιστον επαναπιστοποίηση) είναι υποχρεωτικά.
* Το στάδιο 4 μπορείτε να το επιδιώξετε σε περίπτωση που πληροίτε τα στάδια 1, 2 και 3 (μία τουλάχιστον επαναπιστοποίηση).

**Κριτήρια Προσωρινής/Μεταβατικής Πιστοποίησης**

Για την απόκτηση του επιπέδου Προσωρινής/Μεταβατικής Πιστοποίησης οι υποψήφιοι θα πρέπει πρώτα να διαβάσουν προσεκτικά το υποκεφάλαιο «Βασικά κριτήρια και λοιπές μεταβατικές διατάξεις περί πιστοποίησης από το Ελληνικό Ινστιτούτο για την RECBT» το οποίο βρίσκεται παρακάτω για να διαπιστώσουν σε ποια κατηγορία υποψηφίων ανήκουν ώστε να ακολουθήσουν την κατάλληλη διαδρομή πιστοποίησης. Επίσης, όλοι οι υποψήφιοι χρειάζεται να διαβάσουν προσεκτικά και το αρχείο «Κώδικας Ηθικής και Ελάχιστων Κριτηρίων Διαγωγής και Επίδοσης κατά την Πρακτική της Λογικοθυμικής Συμπεριφορικής Θεραπείας και Πρακτικής» για την ενημέρωσή τους σχετικά με τις αρχές της RECBT Ηθικής και τα ελάχιστα κριτήρια RECBT εκπαίδευσης.

 Στη συνέχεια, ζητείται η κατάθεση φακέλου υποψηφιότητας ο οποίος περιλαμβάνει Αίτηση Υποψήφιου/ας, Αναφορά Επόπτη (και Επαγγελματία για όσους αιτούνται Προσωρινή/Μεταβατική Πιστοποίηση μόνο), Ημερολόγιο Κλινικής Εποπτείας, και Ημερολόγιο Συνεχιζόμενης Επαγγελματικής Κατάρτισης.

 Η αίτηση των υποψηφίων για την απόκτηση του επιπέδου Προσωρινής/Μεταβατικής Πιστοποίησης, εκτός από τα δημογραφικά στοιχεία των υποψηφίων όπως εκείνα περιλαμβάνονται μέσα στη σχετική αίτηση, περιλαμβάνει την κάλυψη οκτώ (8) διαφορετικών κριτηρίων τα οποία αναλύονται περαιτέρω αμέσως παρακάτω. Υπογραμμίζεται ότι όσοι υποψήφιοι ακολουθούν τη Διαδρομή «Γνώσεις-Δεξιότητες-Στάσεις» πρέπει να συμπληρώσουν την ίδια αίτηση με ορισμένες εξαιρέσεις οι οποίες αναφέρονται εντός της αίτησης και σύμφωνα με τις οδηγίες που αναφέρονται στο σχετικό κεφάλαιο παρακάτω.

**Κριτήριο 1**: Πρόκειται για την τεκμηρίωση των επαγγελματικών προσόντων των υποψηφίων.

* **Κριτήριο 1α**: Από τους υποψήφιους ζητείται να σημειώσουν το κύριό τους επάγγελμα τσεκάροντας το κουτάκι που τους ταιριάζει. Εάν το επάγγελμά τους είναι κάτι πέραν της ψυχολογίας και της ψυχιατρικής ή εάν το επάγγελμά τους δεν είναι αναγνωρισμένο ή μη εφαρμόσιμο στην Ελληνική Επικράτεια, τότε οι υποψήφιοι τσεκάρουν ή συμπληρώνουν το επάγγελμά τους και στη συνέχεια τσεκάρουν το κουτάκι που γράφει «Διαδρομή Γνώσεις-Δεξιότητες-Στάσεις».
* **Κριτήριο 1β**: Στο κριτήριο αυτό οι υποψήφιοι παρέχουν λεπτομέρειες για τα εκπαιδευτικά και επαγγελματικά τους προσόντα ενώ όσοι έχουν επιλέξει τη διαδρομή ΓΔΣ δε συμπληρώνουν το τμήμα αυτό. Συγκεκριμένα, καταγράφουν τις ημερομηνίες, τα προσόντα, τους φορείς ή τα ιδρύματα απονομής, το αν επισυνάπτουν τεκμηρίωση των προσόντων τους μέσω επισύναψης αντιγράφων και το πώς την ονοματίζουν ώστε να είναι αναγνωρίσιμη κατά την επεξεργασία τους από την επιτροπή του Ελληνικού Ινστιτούτου για την RECBT.
* **Κριτήριο 1γ**: Στο κριτήριο αυτό οι υποψήφιοι συμπληρώνουν τον κύριο επαγγελματικό οργανισμό στον οποίο ήταν ή είναι ακόμη μέλη καταγράφοντας τον αριθμό ιδιότητας μέλους, το όνομα του οργανισμού και την ημερομηνία έναρξης της ιδιότητάς τους. Σε περίπτωση που η ιδιότητα μέλους των υποψηφίων έχει τερματιστεί ή σε περίπτωση απόρριψης της αίτησής τους για την απόκτηση ιδιότητας μέλους από κάποιον οργανισμό παλαιότερα, οι υποψήφιοι καλούνται να γράψουν μια επιστολή με τους λόγους αυτών και να τσεκάρουν το κουτάκι που εμφανίζεται κάτω-κάτω στο Κριτήριο 1γ. Το κριτήριο 1γ δε συμπληρώνεται από όσους υποψήφιους ακολουθούν τη Διαδρομή ΓΔΣ.

**Κριτήριο 2**: Πρόκειται για την τεκμηρίωση της επαγγελματικής υπευθυνότητας των υποψηφίων.

* **Κριτήριο 2α**: Στο κριτήριο αυτό οι υποψήφιοι παρέχουν λεπτομέρειες για την επαγγελματική τους εργασία από τη στιγμή που έλαβαν το βασικό τους πτυχίο και έπειτα. Όσοι υποψήφιοι ακολουθούν τη Διαδρομή ΓΔΣ παρέχουν τις ίδιες πληροφορίες από τη στιγμή που είτε έλαβαν το πτυχίο τους είτε από τη στιγμή που απέκτησαν επάρκεια στα ΓΔΣ κριτήρια όπως εκείνα αναφέρονται στο σχετικό αρχείο παρακάτω. Συγκεκριμένα, ζητούνται πληροφορίες για τις ημερομηνίες, τις εργοδοσίες, τις θέσεις εργασίες, τα στοιχεία του εργοδότη και την επαγγελματική θέση.
* **Κριτήριο 2β**: Ζητούνται πληροφορίες για την τρέχουσα επαγγελματική θέση των υποψηφίων κατά το τελευταίο έτος εργασίας τους συμπεριλαμβανομένων πληροφοριών για τον πληθυσμό και το περιβάλλον εργασίας. Συγκεκριμένα ζητούνται πληροφορίες για ημερομηνίες, επαγγελματική θέση, τύπο απασχόλησης, επαγγελματική κατοχύρωση, κλινικό περιβάλλον, πληθυσμό εργασίας, ώρες ανά εβδομάδα και ποσοστό RECBT εργασίας (π.χ. αν χρησιμοποιήσατε την RECBT σε έξι από τις δέκα περιπτώσεις που παρακολουθήσατε, τότε θα συμπληρώσετε σύνολο πρακτικής RECBT 60%).
* **Κριτήριο 2γ**: Ζητούνται πληροφορίες για τα ποσοστά κλινικής πρακτικής, εποπτείας, διδασκαλίας και εκπαίδευσης, διεπιστημονικής συμβουλευτικής με ομηλίκους ή συναδέλφους και άλλες δραστηριότητες καθώς και μία σύνοψη της τρέχουσας RECBT/CBT εργασίας σας.

**Κριτήριο 3**: Πρόκειται για την τεκμηρίωση πιστοποιημένης εκπαίδευσης στην RECBT ή σε κάποια άλλη προσέγγιση της CBT. Σε αυτό το κριτήριο θα πρέπει να τεκμηριώσετε ότι έχετε ολοκληρώσει με επιτυχία το λιγότερο 450 ώρες εκπαίδευσης στη Λογικοθυμική και Γνωσιακή-Συμπεριφορική Θεραπεία όπου η RECBT καταλάμβανε το μεγαλύτερο μέρος της εκπαίδευσής σας στο πλαίσιο του αναλυτικού προγράμματος (τουλάχιστον η μισή σας εκπαίδευση εστιάστηκε στην ανάπτυξη δεξιοτήτων). Οι 200 από τις 450 ώρες θα πρέπει να διδάχθηκαν από πιστοποιημένους εκπαιδευτές.

* **Κριτήριο 3α**: Στο κριτήριο αυτό παρέχονται λεπτομέρειες για κάθε συγκεκριμένο RECBT στοιχείο θεωρητικής κατάρτισης και ανάπτυξης δεξιοτήτων το οποίο οι υποψήφιοι έλαβαν από την κύριά επαγγελματική τους εκπαίδευση στην RECBT καθώς και άλλα στοιχεία δεξιοτήτων που πιθανά απέκτησαν από την Κύρια Επαγγελματική Εκπαίδευσή τους. Οι υποψήφιοι επισυνάπτουν ένα αντίγραφο του αναλυτικού τους προγράμματος από την εκπαίδευσή τους στην RECBT καθώς και από την εκπαίδευσή τους στο Πανεπιστήμιο που φοίτησαν και από τη σχετική πρακτική άσκηση που παρακολούθησαν. Το ίδιο ισχύει και για όσους ακολουθούν τη διαδρομή ΓΔΣ. Ζητούνται πληροφορίες για τίτλους μαθημάτων, αριθμό ωρών θεωρητικής κατάρτισης, αριθμό ωρών εξάσκησης σε δεξιότητες, καθηγητές/εισηγητές/επόπτες πρακτικής άσκησης, για το αν οι υποψήφιοι εσωκλείουν τεκμηριωμένα αντίγραφα και το πώς εκείνα ονοματίζονται για τη διευκόλυνση του έργου της επιτροπής πιστοποίησης.
* **Κριτήριο 3β**: Ζητούνται πληροφορίες για τοποθετήσεις σε χώρους πρακτικής άσκησης και κατά τη διάρκεια της κύριας επαγγελματικής εκπαίδευσης των υποψηφίων. Οι υποψήφιοι παρέχουν λεπτομέρειες για κάθε RECBT/CBT τοποθέτησή τους σε χώρο πρακτικής εξάσκησης ή για κάθε άλλη εξειδικευμένη εποπτευόμενη κλινική εξάσκηση από την Κύρια Επαγγελματική τους Εκπαίδευση περιγράφοντας λεπτομέρειες τοποθέτησης και δραστηριότητες ανάπτυξης δεξιοτήτων, διάρκεια τοποθέτησης, αριθμό ωρών κλινικής άσκησης, αριθμό ωρών ανάπτυξης δεξιοτήτων, αριθμό ωρών εποπτείας, στοιχεία επόπτη στο χώρο άσκησης και το αν εσωκλείεται τεκμηρίωση και το πώς εκείνη ονοματίζεται για τη διευκόλυνση του έργου της επιτροπής πιστοποίησης. Σε περίπτωση που η εκπαίδευσή τους δεν περιελάμβανε τοποθετήσεις σε χώρους πρακτικής άσκησης, τσεκάρουν το κουτί που βρίσκεται στις οδηγίες του κριτηρίου 3β.
* **Κριτήριο 3γ**: Παρέχονται πληροφορίες για κάθε REBΤ/CBT μάθημα εκπαίδευσης που παρακολούθησαν οι υποψήφιοι στο πλαίσιο της πιστοποιημένης εκπαίδευσης/ειδίκευσης στην RECBT/CBT. Οι υποψήφιοι παρέχουν λεπτομέρειες για τις ημερομηνίες, τα προσόντα, τον φορέα απονομής, τον αριθμό ωρών θεωρητικής κατάρτισης, τον αριθμό ωρών απόκτησης δεξιοτήτων για κάθε και για το αν εσωκλείεται τεκμηρίωση και το πώς εκείνη ονοματίζεται για τη διευκόλυνση του έργου της επιτροπής πιστοποίησης.
* **Κριτήριο 3δ**: Οι υποψήφιοι δίνουν λεπτομέρειες για κάθε άλλη εκπαίδευση ή εμπειρία σε RECBT/CBT εκπαιδευτικά γεγονότα. Συγκεκριμένα, παρέχουν λεπτομέρειες για τις ημερομηνίες, τους τίτλους και τύπους δραστηριότητας, τους εκπαιδευτές και τους επόπτες, τους οργανωτικούς φορείς, τους αριθμούς ωρών θεωρητικής κατάρτισης και απόκτησης δεξιοτήτων και για το αν εσωκλείεται τεκμηρίωση και το πώς εκείνη ονοματίζεται για τη διευκόλυνση του έργου της επιτροπής πιστοποίησης. Στο τέλος του κριτηρίου 3δ οι υποψήφιοι καταγράφουν τα σύνολα των ωρών θεωρητικής κατάρτισης και κατάρτισης σε δεξιότητες όπως εκείνες αθροίζονται στο σύνολο των κριτηρίων 3α, 3β, 3γ και 3δ. Βασική προϋπόθεση είναι η καταγραφή τουλάχιστον 450 ωρών ειδίκευσης στην RECBT/CBT συνολικά.
* **Κριτήριο 3ε**: Στο κριτήριο αυτό οι υποψήφιοι καταγράφουν πληροφορίες για την εποπτευόμενη κλινική τους άσκηση κατά την εκπαίδευσή τους στην RECBT/CBT. Τα κριτήρια ΕΚΑ προϋποθέτουν τουλάχιστον 200 ώρες RECBT/CBT κατάλληλης κλινικής άσκησης κατά τη διάρκεια της εκπαίδευσης και την ανάληψη 8 πελατών καλύπτοντας τουλάχιστον τρεις (3) διαφορετικούς τύπους προβλημάτων. Οι τέσσερις (4) από τις οκτώ περιπτώσεις να έχουν καταγραφεί και αξιολογηθεί σε επίπεδο μελετών περίπτωσης (2000-4000 λέξεις) και οι τρεις (3) εξ’ αυτών να έχουν εποπτευθεί στενά μέσω της χρήσης ζωντανών τεχνικών αξιολόγησης (π.χ. ζωντανή-In vivo αξιολόγηση, αξιολόγησης μέσω βίντεο, ακουστικού υλικού κ.λ.π.). Η μία από τις τέσσερις μελέτες περίπτωσης θα παρουσιάζεται μέσω βίντεο ή, σε περίπτωση που δεν επιθυμεί ο πελάτης, μέσω ακουστικών δειγμάτων και θα περιλαμβάνει δείγματα από την αρχική, τη μέση και την τελική φάση της θεραπείας της περίπτωσης. Οι υποψήφιοι επιλέγουν οκτώ (8) πελάτες και τσεκάρουν την κατάλληλη στήλη για να υποδείξουν ποιες τέσσερις (4) περιπτώσεις καταγράφηκαν (**Κ**) και ποιες 3 περιπτώσεις εποπτεύθηκαν στενά (**Σ**). Ο/Η επόπτης/τριά τους και ο δεύτερος εκπαιδευτής τους θα πρέπει να υπογράψουν τη φόρμα αυτή. Εάν αυτό δεν είναι εφικτό, παρακαλούμε οι υποψήφιοι να επικοινωνούν με το Ελληνικό Ινστιτούτο RECBT για περισσότερες πληροφορίες. Συγκεκριμένα οι υποψήφιοι καταγράφουν ψευδώνυμα πελάτη, τύπους προβλημάτων, ώρες θεραπείας, αν οι περιπτώσεις καταγράφηκαν ή εποπτεύθηκαν, στοιχεία επόπτη, υπογραφές και το αν εσωκλείεται εναλλακτική τεκμηρίωση και το πώς εκείνη ονοματίζεται για τη διευκόλυνση του έργου της επιτροπής πιστοποίησης. Στη συνέχεια, αθροίζεται το σύνολο ωρών για τους 8 πελάτες και το σύνολο επιπλέον ωρών τις οποίες οι υποψήφιοι είναι πιθανό να είχαν για την κάλυψη του ελάχιστου ορίου των 200 ωρών κλινικής άσκησης κατά τη διάρκεια της εκπαίδευσής τους.

**Κριτήριο 4**: Πρόκειται για την τεκμηρίωση της κλινικής εποπτείας των υποψηφίων κατά τους τελευταίους δώδεκα (12) μήνες.

* **Κριτήριο 4α**: Οι υποψήφιοι παρέχουν λεπτομέρειες ανά συνάντηση σχετικά με την RECBT/CBT κλινική εποπτεία και υποστήριξη κατά τη διάρκεια της εκπαίδευσής τους διασφαλίζοντας ότι συμπεριλαμβάνουν όλες τις εποπτικές τους συναντήσεις μέχρι σήμερα. Συγκεκριμένα, καταγράφουν πληροφορίες για ημερομηνίες, τύπο εποπτείας, στοιχεία επόπτη και ομάδας εποπτείας, διάρκεια συναντήσεων σε ώρες, περιεχόμενο και μέθοδο εποπτείας.
* **Κριτήριο 4β**: Ζητείται από τους υποψηφίους να προσκομίσουν μια Επαγγελματική Αναφορά με ημερομηνία συγγραφής εντός τριών μηνών από έναν επαγγελματία RECBT/CBT ο οποίος γνωρίζει για την κλινική τους εργασία καθώς και μια Αναφορά Επόπτη με ημερομηνία συγγραφής εντός τριών μηνών επίσης πριν την κατάθεση αυτής της αίτησης. Εάν λαμβάνουν Κλινική Εποπτεία από τον/την τρέχων/ουσα Επόπτη/τρια για λιγότερο από έξι μήνες, θα πρέπει να προσκομίσουν αντίστοιχη Αναφορά Επόπτη και από τον/την προηγούμενο/η επόπτη/τριά τους.
* **Κριτήριο 4γ:** Αφορά το κριτήριο 4β και περιλαμβάνει πληροφορίες για την επισύναψη των παραπάνω αναφορών. Όλες οι σχετικές αναφορές πρέπει να είναι τυπωμένες. Αποτελεί ευθύνη των υποψηφίων να ενημερώνουν τον επόπτη και τους άλλους επαγγελματίες για το πώς να έχουν πρόσβαση στις φόρμες που πρέπει να συμπληρώσουν και τις οποίες μπορούν να κατεβάζουν από τον δικτυακό τόπο <http://www.recbt.gr/el/institouto/pistopoihsh-epaggelmation>.

**Κριτήριο 5**: Πρόκειται για την υπογραφή υπεύθυνης δήλωσης για τη δέσμευση των υποψηφίων στις διαδικασίες και στους κανονισμούς που συνοδεύουν την Προσωρινή/Μεταβατική πιστοποίηση. Η Προσωρινή/Μεταβατική Πιστοποίηση διαρκεί για ένα έτος μετά το πέρας του οποίου οι υποψήφιοι θα πρέπει να καταθέτουν αίτηση για Πλήρη Πιστοποίηση σε συνδυασμό με τεκμηριωμένες πληροφορίες για την απόκτηση 30 ωρών ΣΕΚ, 12 μηνών εποπτείας και Αναφοράς Επόπτη. Οι υποψήφιοι θα πρέπει να λαμβάνουν τακτικές ζωντανές αξιολογήσεις της εργασιακής πρακτικής τους μέσω προσυμφωνημένων ωρών εποπτείας και να διασφαλίζουν ότι καταγράφουν αυτές τις ώρες εντός του ημερολογίου εποπτείας. Υπενθυμίζεται ότι οι υποψήφιοι με τη Διαδρομή ΓΔΣ μπορούν να υποβάλλουν αίτηση για την απόκτηση Πλήρους Πιστοποίησης με το πέρας δύο ετών από την απόκτηση Προσωρινής/Μεταβατικής πιστοποίησης.

**Κριτήριο 6**: Πρόκειται για υπεύθυνες δηλώσεις των υποψηφίων όσον αφορά ποινικά, αστικά, διερευνητικά και πειθαρχικά ζητήματα. Οι υποψήφιοι ακολουθούν τις οδηγίες και τσεκάρουν τα κουτάκια που τους ταιριάζουν ενώ σε περίπτωση που εμπίπτει λόγος, οι υποψήφιοι επισυνάπτουν επιστολή με λεπτομέρειες για τα παραπάνω ζητήματα. **Κριτήριο 7**: Στο κριτήριο αυτό οι υποψήφιοι δηλώνουν υπεύθυνα ότι συμμορφώνονται με τα Κριτήρια Διαγωγής, Επίδοσης και Ηθικής για την πρακτική της RECBT σύμφωνα με τον σχετικό κώδικα του Ελληνικού Ινστιτούτου για την RECBT (καθώς και στα κριτήρια των έτερων φορέων και οργανισμών στα οποία εμπίπτουν οι υποψήφιοι) και ότι είναι πρόθυμοι να εποπτεύονται για την πιστή εφαρμογή τους όπως εκείνη προβλέπεται από τον σχετικό κώδικα του Ελληνικού Ινστιτούτου για την RECBT.

**Κριτήριο 8**: Πρόκειται για πληροφορίες σχετικά με τον ασφαλιστικό φορέα των υποψηφίων. Σε περίπτωση που οι υποψήφιοι διαθέτουν ιδιωτική ασφάλεια είναι σημαντικό να προσκομίσουν τεκμηρίωση ότι καλύπτονται από τον επαγγελματικό ασφαλιστικό τους φορέα. Οι υποψήφιοι καταγράφουν τον ασφαλιστικό τους φορέα και εσωκλείουν διπλά αντίγραφα του τελευταίου πιστοποιητικού από τον ασφαλιστικό τους φορέα (σε περίπτωση ιδιωτικής ασφάλειας).

**Σύνοψη**

Μαζί με την Αίτηση Προσωρινής/Μεταβατικής Πιστοποίησης οι αιτούμενοι καταθέτουν και τέσσερα ακόμη αρχεία τα οποία αφορούν την Αναφορά Επόπτη, την Αναφορά Επαγγελματία (πέραν του επόπτη), το Ημερολόγιο Κλινικής Εποπτείας και το Ημερολόγιο Συνεχιζόμενης Επαγγελματικής Κατάρτισης.

Η Αναφορά Επόπτη συμπληρώνεται από τον/την κύριο/α επόπτη/τρια του/της υποψήφιου/ας. Η αναφορά περιλαμβάνει πληροφορίες που αφορούν το υπόβαθρο του επόπτη όσον αφορά δημογραφικά, εκπαιδευτικά και επαγγελματικά στοιχεία καθώς και πληροφορίες για την επαγγελματική σχέση του επόπτη με τον υποψήφιο. Στη συνέχεια ο επόπτης παρέχει τεκμηριωμένες πληροφορίες και μία υπεύθυνη δήλωση που αφορούν την τρέχουσα κλινική δραστηριότητα του υποψηφίου ως προς τον τύπο των πελατών, την εποπτεία, τη φύση της τεκμηρίωσης για την κατάλληλη εφαρμογή της RECBT από την πλευρά του υποψήφιου, τις δεξιότητες εκπαίδευσης και την επάρκεια κατανόησης της RECBT από την πλευρά του υποψήφιου. Αντίστοιχες πληροφορίες καταγράφονται σε σχετικό αρχείο και από έναν άλλο επαγγελματία της επιλογής του υποψηφίου ως πιστοποίηση των πληροφοριών που παρέχονται από τον βασικό επόπτη του υποψηφίου.

Στο Ημερολόγιο Κλινικής Εποπτείας οι υποψήφιοι καταγράφουν πληροφορίες που αφορούν ημερομηνίες, τύπο εποπτείας, όνομα επόπτη και αριθμό ατόμων στην ομάδα, διάρκεια εποπτείας σε ώρες, περιεχόμενο και μέθοδο εποπτείας. Σημειώνεται ότι οι υποψήφιοι θα πρέπει να καταθέσουν και αυτό το αρχείο παρότι καταγράφουν όμοιες πληροφορίες μέσα στην αίτησή τους.

Τέλος, οι υποψήφιοι συμπληρώνουν και το αρχείο Ημερολόγιο ΣΕΚ όπου παρέχουν λεπτομέρειες για τα επιστημονικά γεγονότα RECBT/CBT που παρακολούθησαν κατά τη διάρκεια της εκπαίδευσής τους. Επίσης, συμπληρώνουν λεπτομέρειες για την ανάπτυξη και παρουσίαση εργαστηρίων και άλλων σεμιναρίων από την πλευρά τους, για την έρευνα που πιθανά διεξήγαγαν καθώς και για τις δημοσιεύσεις/ανακοινώσεις και την προσωπική μελέτη που είχαν κατά τη διάρκεια της εκπαίδευσής τους στην RECBT/CBT.

Στη συνέχεια οι υποψήφιοι δηλώνουν υπεύθυνα ότι οι πληροφορίες που έχουν καταγράψει στην αίτηση υποψηφιότητας για Προσωρινής/Μεταβατική Πιστοποίηση είναι ορθές, ότι είναι ήδη τακτικά μέλη του Ελληνικού Ινστιτούτου για την RECBT, ότι είναι μέλη του Συλλόγου Ελλήνων Ψυχολόγων ή του Ιατρικού Συλλόγου (δεν ισχύει για όσους είναι ΓΔΣ Διαδρομής) και ότι έχουν διαβάσει και συμφωνούν να ακολουθούν πιστά τον Κώδικα Δεοντολογίας του Ελληνικού Ινστιτούτου για την RECBT καθώς και τους υπόλοιπους σχετικούς κώδικες όπως εκείνοι εμπίπτουν στην ειδίκευση του κάθε υποψηφίου. Τέλος, οι υποψήφιοι τσεκάρουν τη λίστα με τα στοιχεία που εσωκλείουν κατά την κατάθεση της αίτησης και καταθέτουν όλα τα απαραίτητα στοιχεία και την πληρωμή είτε αυτοπροσώπως είτε ταχυδρομικά στη διεύθυνση Αριστείδου 3, 15122, Μαρούσι, Αττική (λάβετε υπόψη σας ότι οι αποδείξεις για οποιαδήποτε ηλεκτρονική συναλλαγή θα πρέπει να σκανάρονται και να υποβάλλονται στη γραμματεία του Ινστιτούτου στην ηλεκτρονική διεύθυνση info@recbt.gr). Καταθέσεις αιτήσεων μέσω ηλεκτρονικού ταχυδρομείου δε θα γίνονται αποδεκτές.

Τονίζεται ότι η Επιτροπή Πιστοποίησης και Εγγραφής διατηρεί το δικαίωμα να αναζητήσει περαιτέρω πληροφορίες από σχετικούς φορείς για τις πληροφορίες αίτησης του κάθε υποψήφιου.

**Κριτήρια Πλήρους Πιστοποίησης**

Για την απόκτηση του επιπέδου Πλήρους Πιστοποίησης οι υποψήφιοι να καταθέσουν φάκελο υποψηφιότητας ο οποίος περιλαμβάνει Αίτηση Υποψήφιου/ας, Αναφορά Επόπτη, Ημερολόγιο Κλινικής Εποπτείας, και Ημερολόγιο Συνεχιζόμενης Επαγγελματικής Κατάρτισης.

 Επίσης, κάθε υποψήφιος, θα πρέπει να έχει διαβάσει και το αρχείο «Κώδικας Ηθικής και Ελάχιστων Κριτηρίων Διαγωγής και Επίδοσης κατά την Πρακτική της Λογικοθυμικής Συμπεριφορικής Θεραπείας και Πρακτικής» ο οποίος του/της παραδίδεται από το Ελληνικό Ινστιτούτου για την RECBT.

 Η αίτηση των υποψηφίων για την απόκτηση του επιπέδου Πλήρους Πιστοποίησης, εκτός από τα δημογραφικά στοιχεία των υποψηφίων, περιλαμβάνει την κάλυψη επτά (7) διαφορετικών κριτηρίων τα οποία αναλύονται περαιτέρω αμέσως παρακάτω.

**Κριτήριο 1**: Ζητούνται πληροφορίες τεκμηρίωσης του επιπέδου Προσωρινής/Μεταβατικής Πιστοποίησης και της ιδιότητας μέλους σε επιστημονικούς φορείς/οργανισμούς. Μόνο όσοι υποψήφιοι διαθέτουν προσωρινή/μεταβατική πιστοποίηση μπορούν να αιτηθούν πλήρη πιστοποίηση με τη συμπλήρωση ενός έτους από την αρχική ημερομηνία έγκρισης της προσωρινής/μεταβατικής πιστοποίησης τους.

**Κριτήριο 2**: Πρόκειται για την τεκμηρίωση του επιπέδου RECBT εργασίας των υποψηφίων.

* **Κριτήριο 2α:** Ζητούνται πληροφορίες για την τρέχουσα επαγγελματική εργασία των υποψηφίων. Οι υποψήφιοι καλούνται να δώσουν λεπτομέρειες για το τελευταίο έτος της εργασίας τους συμπεριλαμβάνοντας πληροφορίες για τον πληθυσμό και το περιβάλλον εργασίας τους.
* **Κριτήριο 2β**: Οι υποψήφιοι δίνουν λεπτομέρειες για τα ποσοστά εργασίας τα οποία είχαν ως προς την Κλινική Εργασία, την Εποπτεία, τη Διδασκαλία και Εκπαίδευση, τη Διεπιστημονική Συμβουλευτική και άλλες δραστηριότητες, και συνοψίζουν την τρέχουσα RECBT/CBT εργασία τους. Οι υποψήφιοι καλούνται να εσωκλείσουν διπλά αντίγραφα με όλα τα πιστοποιητικά τα οποία συνδέονται με τις πληροφορίες που καταγράφουν στο κριτήριο αυτό.

**Κριτήριο 3**: Οι υποψήφιοι παραδίδουν ημερολόγιο ΣΕΚ για το τελευταίο έτος της εργασίας τους και συγκεκριμένα από την ημερομηνία πιστοποίησής τους με το επίπεδο της Προσωρινής/Μεταβατικής Πιστοποίησης. Στο ημερολόγιο αυτό θα πρέπει να καταγράφονται τουλάχιστον τριάντα (30) ώρες ΣΕΚ ενώ το ημερολόγιο (βλ. σχετικό αρχείο για συμπλήρωση) θα συνοδεύεται από μονά αντίγραφα πιστοποίησης των προσόντων ΣΕΚ.

**Κριτήριο 4**: Πρόκειται για την πιστοποίηση της κλινικής εποπτείας των υποψηφίων κατά το τελευταίο έτος.

* **Κριτήριο 4α:** Οι υποψήφιοι συνοψίζουν πληροφορίες για την RECBT/CBT εποπτεία τους κατά τους τελευταίους 12 μήνες και συγκεκριμένα ημερομηνίες, τύπο εποπτείας, στοιχεία επόπτη και εποπτικής ομάδας, συχνότητα συναντήσεων, διάρκεια συναντήσεων περιεχόμενο και μέθοδο εποπτείας. Επίσης, καταθέτουν και το σχετικό αρχείο «Ημερολόγιο Κλινικής Εποπτείας» που αφορά την πλήρη πιστοποίηση.
* **Κριτήριο 4β:** Αφορά τεκμηρίωση σχετικά με την κατάθεση Ημερολογίου Κλινικής Εποπτείας και Ημερολογίου Επόπτη (βλ. σχετικά αρχεία στο <http://www.recbt.gr/el/institouto/pistopoihsh-epaggelmation>).

**Κριτήριο 5:** Αφορά υπεύθυνη δήλωση σύμφωνα με την οποία οι υποψήφιοι συμφωνούν και δεσμεύονται ότι η πλήρης πιστοποίηση ισχύει για περίοδο πέντε ετών μετά το πέρας της οποίας θα πρέπει να καταθέσουν αίτηση επαναπιστοποίησης για τα επόμενα πέντε έτη μαζί με τεκμηρίωση μέσω ημερολογίου για ετήσια ΣΕΚ τουλάχιστον 150 ωρών κατά τα τελευταία πέντε έτη. Επιπλέον, κατά την επαναπιστοποίηση καταθέτουν τεκμηρίωση ότι λαμβάνουν κλινική εποπτεία για τουλάχιστον μία ώρα το μήνα η οποία θα πρέπει να περιλαμβάνει ζωντανή αξιολόγησης της εργασίας τους καθώς και αναφορά επόπτη/τριας.

**Κριτήριο 6**: Πρόκειται για υπεύθυνες δηλώσεις των υποψηφίων όσον αφορά ποινικά, αστικά, διερευνητικά και πειθαρχικά ζητήματα. Οι υποψήφιοι ακολουθούν τις οδηγίες και τσεκάρουν τα κουτάκια που τους ταιριάζουν ενώ σε περίπτωση που εμπίπτει λόγους, οι υποψήφιοι επισυνάπτουν επιστολή με λεπτομέρειες για τα παραπάνω ζητήματα.

**Κριτήριο 7**: Πρόκειται για πληροφορίες σχετικά με τον ασφαλιστικό φορέα των υποψηφίων. Σε περίπτωση που οι υποψήφιοι διαθέτουν ιδιωτική ασφάλεια είναι σημαντικό να προσκομίσουν τεκμηρίωση ότι καλύπτονται από τον επαγγελματικό ασφαλιστικό τους φορέα. Οι υποψήφιοι καταγράφουν τον ασφαλιστικό τους φορέα και εσωκλείουν διπλά αντίγραφα του τελευταίου πιστοποιητικού από τον ασφαλιστικό τους φορέα (σε περίπτωση ιδιωτικής ασφάλειας).

**Σύνοψη**

Μαζί με την Αίτηση Πλήρους Πιστοποίησης οι αιτούμενοι καταθέτουν τρία επιπλέον αρχεία τα οποία αφορούν την Αναφορά Επόπτη, το Ημερολόγιο Κλινικής Εποπτείας και το Ημερολόγιο Συνεχιζόμενης Επαγγελματικής Κατάρτισης (όπως προαναφέρθηκε).

Η Αναφορά Επόπτη συμπληρώνεται από τον/την κύριο/α επόπτη/τρια του/της υποψήφιου/ας. Η αναφορά περιλαμβάνει πληροφορίες που αφορούν το υπόβαθρο του επόπτη όσον αφορά δημογραφικά, εκπαιδευτικά και επαγγελματικά στοιχεία καθώς και πληροφορίες για την επαγγελματική σχέση του επόπτη με τον υποψήφιο. Στη συνέχεια ο επόπτης παρέχει τεκμηριωμένες πληροφορίες και μία υπεύθυνη δήλωση που αφορούν την τρέχουσα κλινική δραστηριότητα του υποψηφίου ως προς τον τύπο των πελατών, την εποπτεία, τη φύση της τεκμηρίωσης για την κατάλληλη εφαρμογή της RECBT από την πλευρά του υποψήφιου, τις δεξιότητες εκπαίδευσης και την επάρκεια κατανόησης της RECBT από την πλευρά του υποψήφιου.

Στο Ημερολόγιο Κλινικής Εποπτείας οι υποψήφιοι καταγράφουν πληροφορίες που αφορούν ημερομηνίες, τύπο εποπτείας, όνομα επόπτη και αριθμό ατόμων στην ομάδα, διάρκεια εποπτείας σε ώρες , περιεχόμενο και μέθοδο εποπτείας. Σημειώνεται ότι οι υποψήφιοι θα πρέπει να καταθέσουν και αυτό το αρχείο παρότι καταγράφουν όμοιες πληροφορίες μέσα στην αίτησή τους.

Τέλος, οι υποψήφιοι συμπληρώνουν και το αρχείο Ημερολόγιο ΣΕΚ όπου παρέχουν λεπτομέρειες για τα επιστημονικά γεγονότα RECBT/CBT που παρακολούθησαν κατά το τελευταίο έτος. Επίσης, συμπληρώνουν λεπτομέρειες για την ανάπτυξη και παρουσίαση εργαστηρίων και άλλων σεμιναρίων από την πλευρά τους, για την έρευνα που πιθανά διεξήγαγαν καθώς και για τις δημοσιεύσεις/ανακοινώσεις και την προσωπική μελέτη που είχαν κατά το τελευταίο έτος.

Στη συνέχεια οι υποψήφιοι δηλώνουν υπεύθυνα ότι οι πληροφορίες που έχουν καταγράψει στην αίτηση υποψηφιότητας για Πλήρη Πιστοποίηση είναι ορθές, ότι είναι ήδη τακτικά μέλη του Ελληνικού Ινστιτούτου για την RECBT, ότι είναι μέλη του Συλλόγου Ελλήνων Ψυχολόγων ή του Ιατρικού Συλλόγου (δεν ισχύει για όσους ακολουθούν τη Διαδρομή ΓΔΣ) και ότι έχουν διαβάσει και συμφωνούν να ακολουθούν πιστά τον Κώδικα Δεοντολογίας του Ελληνικού Ινστιτούτου για την RECBT καθώς και τους υπόλοιπους σχετικούς κώδικες όπως εκείνοι αναφέρονται παραπάνω. Τέλος, οι υποψήφιοι τσεκάρουν τη λίστα με τα στοιχεία που εσωκλείουν κατά την κατάθεση της αίτησης και καταθέτουν όλα τα απαραίτητα στοιχεία και την πληρωμή είτε αυτοπροσώπως είτε ταχυδρομικά στη διεύθυνση Αριστείδου 3, 15122, Μαρούσι, Αττική (λάβετε υπόψη σας ότι οι αποδείξεις για οποιαδήποτε ηλεκτρονική συναλλαγή θα πρέπει να σκανάρονται και να υποβάλλονται στη γραμματεία του Ινστιτούτου στην ηλεκτρονική διεύθυνση info@recbt.gr). Καταθέσεις αιτήσεων μέσω ηλεκτρονικού ταχυδρομείου δε θα γίνονται αποδεκτές.

Τονίζεται ότι η Επιτροπή Πιστοποίησης και Εγγραφής διατηρεί το δικαίωμα να αναζητήσει περαιτέρω πληροφορίες από σχετικούς φορείς για τις πληροφορίες αίτησης του κάθε υποψήφιου.

**Κριτήρια Επαναπιστοποίησης**

Για την ανανέωση του επιπέδου Πλήρους Πιστοποίησης (Επαναπιστοποίηση) οι υποψήφιοι να καταθέσουν φάκελο υποψηφιότητας ο οποίος περιλαμβάνει Αίτηση Υποψήφιου/ας για Επαναπιστοποίηση, Αναφορά Επόπτη, Ημερολόγιο Κλινικής Εποπτείας, και Ημερολόγιο Συνεχιζόμενης Επαγγελματικής Κατάρτισης.

 Επίσης, κάθε υποψήφιος, θα πρέπει να έχει διαβάσει και το αρχείο «Κώδικας Ηθικής και Ελάχιστων Κριτηρίων Διαγωγής και Επίδοσης κατά την Πρακτική της Λογικοθυμικής Συμπεριφορικής Θεραπείας και Πρακτικής» ο οποίος του/της παραδίδεται από το Ελληνικό Ινστιτούτου για την RECBT.

 Η αίτηση των υποψηφίων για την ανανέωση του επιπέδου Πλήρους Πιστοποίησης, εκτός από τα δημογραφικά στοιχεία των υποψηφίων, περιλαμβάνει την κάλυψη επτά (7) διαφορετικών κριτηρίων τα οποία αναλύονται περαιτέρω αμέσως παρακάτω.

**Κριτήριο 1**: Ζητούνται πληροφορίες τεκμηρίωσης του επιπέδου Πλήρους Πιστοποίησης και της ιδιότητας μέλους σε επιστημονικούς φορείς/οργανισμούς. Μόνο όσοι υποψήφιοι διαθέτουν πλήρη πιστοποίηση μπορούν να αιτηθούν για επαναπιστοποίηση με τη συμπλήρωση πέντε ετών από την αρχική ημερομηνία έγκρισης της αρχικής πλήρους πιστοποίησής τους.

**Κριτήριο 2**: Πρόκειται για την τεκμηρίωση του επιπέδου RECBT εργασίας των υποψηφίων.

* **Κριτήριο 2α:** Ζητούνται πληροφορίες για την τρέχουσα επαγγελματική εργασία των υποψηφίων. Οι υποψήφιοι καλούνται να δώσουν λεπτομέρειες για τα τελευταία πέντε έτη της εργασίας τους συμπεριλαμβάνοντας πληροφορίες για τον πληθυσμό και το περιβάλλον εργασίας τους.
* **Κριτήριο 2β**: Οι υποψήφιοι δίνουν λεπτομέρειες για τα ποσοστά εργασίας τα οποία είχαν ως προς την Κλινική Εργασία, την Εποπτεία, τη Διδασκαλία και Εκπαίδευση, τη Διεπιστημονική Συμβουλευτική και άλλες δραστηριότητες, και συνοψίζουν την τρέχουσα RECBT/CBT εργασία τους κατά τα τελευταία πέντε έτη. Οι υποψήφιοι καλούνται να εσωκλείσουν διπλά αντίγραφα με όλα τα πιστοποιητικά τα οποία συνδέονται με τις πληροφορίες που καταγράφουν στο κριτήριο αυτό.

**Κριτήριο 3**: Οι υποψήφιοι παραδίδουν πέντε ημερολόγια ΣΕΚ για τα τελευταία πέντε έτη της εργασίας τους και συγκεκριμένα από την ημερομηνία πιστοποίησής τους με το επίπεδο της Πλήρους Πιστοποίησης. Στα ημερολόγια αυτά θα πρέπει να καταγράφονται τουλάχιστον εκατόν πενήντα (150) ώρες ΣΕΚ (τουλάχιστον 30 ανά έτος) ενώ τα ημερολόγια ΣΕΚ (βλ. σχετικό αρχείο για συμπλήρωση) θα συνοδεύονται από μονά αντίγραφα πιστοποίησης των προσόντων ΣΕΚ.

**Κριτήριο 4**: Πρόκειται για την πιστοποίηση της κλινικής εποπτείας των υποψηφίων κατά τα τελευταία πέντε έτη.

* **Κριτήριο 4α:** Οι υποψήφιοι συνοψίζουν πληροφορίες για την RECBT/CBT εποπτείας τους κατά τα τελευταία πέντε έτη και συγκεκριμένα ημερομηνίες, τύπο εποπτείας, στοιχεία επόπτη και εποπτικής ομάδας, συχνότητα συναντήσεων, διάρκεια συναντήσεων περιεχόμενο και μέθοδο εποπτείας. Επίσης, καταθέτουν και ο σχετικό αρχείο «Ημερολόγιο Κλινικής Εποπτείας» που αφορά την πλήρη πιστοποίηση.
* **Κριτήριο 4β:** Αφορά τεκμηρίωση σχετικά με την κατάθεση Ημερολογίου Κλινικής Εποπτείας και Ημερολογίου Επόπτη (βλ. σχετικά αρχεία στο http://www.recbt.gr/el/institouto/pistopoihsh-epaggelmation).

**Κριτήριο 5:** Αφορά υπεύθυνη δήλωση σύμφωνα με την οποία οι υποψήφιοι συμφωνούν και δεσμεύονται ότι η επαναπιστοποίηση ισχύει για περίοδο πέντε ετών μετά το πέρας της οποίας θα πρέπει να καταθέσουν αίτηση νέας επαναπιστοποίησης για τα επόμενα πέντε έτη μαζί με τεκμηρίωση μέσω ημερολογίου για ετήσια ΣΕΚ τουλάχιστον 150 ωρών κατά τα τελευταία πέντε έτη. Επιπλέον, κατά την επαναπιστοποίηση καταθέτουν τεκμηρίωση ότι λαμβάνουν κλινική εποπτεία για τουλάχιστον μία ώρα το μήνα η οποία θα πρέπει να περιλαμβάνει ζωντανή αξιολόγησης της εργασίας τους καθώς και αναφορά επόπτη/τριας.

**Κριτήριο 6**: Πρόκειται για υπεύθυνες δηλώσεις των υποψηφίων όσον αφορά ποινικά, αστικά, διερευνητικά και πειθαρχικά ζητήματα. Οι υποψήφιοι ακολουθούν τις οδηγίες και τσεκάρουν τα κουτάκια που τους ταιριάζουν ενώ σε περίπτωση που εμπίπτει λόγους, οι υποψήφιοι επισυνάπτουν επιστολή με λεπτομέρειες για τα παραπάνω ζητήματα.

**Κριτήριο 7**: Πρόκειται για πληροφορίες σχετικά με τον ασφαλιστικό φορέα των υποψηφίων. Σε περίπτωση που οι υποψήφιοι διαθέτουν ιδιωτική ασφάλεια είναι σημαντικό να προσκομίσουν τεκμηρίωση ότι καλύπτονται από τον επαγγελματικό ασφαλιστικό τους φορέα. Οι υποψήφιοι καταγράφουν τον ασφαλιστικό τους φορέα και εσωκλείουν διπλά αντίγραφα του τελευταίου πιστοποιητικού από τον ασφαλιστικό τους φορέα (σε περίπτωση ιδιωτικής ασφάλειας).

**Σύνοψη**

Μαζί με την Αίτηση Επαναπιστοποίησης οι αιτούμενοι καταθέτουν και τρία ακόμη αρχεία τα οποία αφορούν την Αναφορά Επόπτη, το Ημερολόγιο Κλινικής Εποπτείας και τα Ημερολόγια Συνεχιζόμενης Επαγγελματικής Κατάρτισης (όπως προαναφέρθηκε).

Η Αναφορά Επόπτη συμπληρώνεται από τον/την κύριο/α επόπτη/τρια του/της υποψήφιου/ας. Η αναφορά περιλαμβάνει πληροφορίες που αφορούν το υπόβαθρο του επόπτη όσον αφορά δημογραφικά, εκπαιδευτικά και επαγγελματικά στοιχεία καθώς και πληροφορίες για την επαγγελματική σχέση του επόπτη με τον υποψήφιο. Στη συνέχεια ο επόπτης παρέχει τεκμηριωμένες πληροφορίες και μία υπεύθυνη δήλωση που αφορούν την τρέχουσα κλινική δραστηριότητα του υποψηφίου ως προς τον τύπο των πελατών, την εποπτεία, τη φύση της τεκμηρίωσης για την κατάλληλη εφαρμογή της RECBT από την πλευρά του υποψήφιου, τις δεξιότητες εκπαίδευσης και την επάρκεια κατανόησης της RECBT από την πλευρά του υποψήφιου.

Στο Ημερολόγιο Κλινικής Εποπτείας οι υποψήφιοι καταγράφουν πληροφορίες που αφορούν ημερομηνίες, τύπο εποπτείας, όνομα επόπτη και αριθμό ατόμων στην ομάδα, διάρκεια εποπτείας σε ώρες, περιεχόμενο και μέθοδο εποπτείας. Σημειώνεται ότι οι υποψήφιοι θα πρέπει να καταθέσουν και αυτό το αρχείο παρότι καταγράφουν όμοιες πληροφορίες μέσα στην αίτησή τους.

Τέλος, οι υποψήφιοι συμπληρώνουν και το αρχείο Ημερολόγιο ΣΕΚ όπου παρέχουν λεπτομέρειες για τα επιστημονικά γεγονότα RECBT/CBT που παρακολούθησαν κατά τη διάρκεια των τελευταίων πέντε ετών. Επίσης, συμπληρώνουν λεπτομέρειες για την ανάπτυξη και παρουσίαση εργαστηρίων και άλλων σεμιναρίων από την πλευρά τους, για την έρευνα που πιθανά διεξήγαγαν καθώς και για τις δημοσιεύσεις/ανακοινώσεις και την προσωπική μελέτη που είχαν κατά τα τελευταία πέντε έτη.

Στη συνέχεια οι υποψήφιοι δηλώνουν υπεύθυνα ότι οι πληροφορίες που έχουν καταγράψει στην αίτηση υποψηφιότητας για επαναπιστοποίηση είναι ορθές, ότι είναι ήδη τακτικά μέλη του Ελληνικού Ινστιτούτου για την RECBT, ότι είναι μέλη του Συλλόγου Ελλήνων Ψυχολόγων ή του Ιατρικού Συλλόγου (δεν ισχύει για όσους είναι ΓΔΣ Διαδρομής) και ότι έχουν διαβάσει και συμφωνούν να ακολουθούν πιστά τον Κώδικα Δεοντολογίας του Ελληνικού Ινστιτούτου για την RECBT καθώς και τους υπόλοιπους σχετικούς κώδικες όπως εκείνοι αναφέρονται παραπάνω. Τέλος, οι υποψήφιοι τσεκάρουν τη λίστα με τα στοιχεία που εσωκλείουν κατά την κατάθεση της αίτησης και καταθέτουν όλα τα απαραίτητα στοιχεία και την πληρωμή είτε αυτοπροσώπως είτε ταχυδρομικά στη διεύθυνση Αριστείδου 3, 15122, Μαρούσι, Αττική, υπόψιν Χρυσούλας Κωστογιάννη, με θέμα «Πιστοποίηση» (λάβετε υπόψη σας ότι οι αποδείξεις για οποιαδήποτε ηλεκτρονική συναλλαγή θα πρέπει να σκανάρονται και να υποβάλλονται στη γραμματεία του Ινστιτούτου στην ηλεκτρονική διεύθυνση info@recbt.gr). Καταθέσεις αιτήσεων μέσω ηλεκτρονικού ταχυδρομείου δε θα γίνονται αποδεκτές.

Τονίζεται ότι η Επιτροπή Πιστοποίησης και Εγγραφής διατηρεί το δικαίωμα να αναζητήσει περαιτέρω πληροφορίες από σχετικούς φορείς για τις πληροφορίες αίτησης του κάθε υποψήφιου.

**Κριτήρια Ανώτερης Πιστοποίησης**

Οι επαγγελματίες RECBT που είχαν κάποια σημαντική διάκριση κατά τα τελευταία πέντε χρόνια από την ημερομηνία έγκρισης της αρχικής πλήρους πιστοποίησής τους ή οι υποψήφιοι οι οποίοι έχουν συμπληρώσει τουλάχιστον 250 μονάδες ΣΕΚ κατά τα τελευταία πέντε χρόνια (50 ώρες ανά έτος) και οι οποίοι έχουν συμπληρώσει 700 τουλάχιστον ώρες RECBT εργασίας μπορούν εκτός από την αίτηση για επαναπιστοποίηση να υποβάλλουν και αίτηση για την απόκτηση του επιπέδου Ανώτερης Πιστοποίησης. Για την απόκτηση του επιπέδου Ανώτερης Πιστοποίησης (Επαναπιστοποίηση) οι υποψήφιοι πρέπει να καταθέσουν φάκελο υποψηφιότητας ο οποίος περιλαμβάνει Αίτηση Υποψήφιου/ας για Ανώτερη Πιστοποίηση, Αναφορά Επόπτη, Ημερολόγιο Κλινικής Εποπτείας, και Ημερολόγιο Συνεχιζόμενης Επαγγελματικής Κατάρτισης.

 Επίσης, κάθε υποψήφιος, θα πρέπει να έχει διαβάσει και το αρχείο «Κώδικας Ηθικής και Ελάχιστων Κριτηρίων Διαγωγής και Επίδοσης κατά την Πρακτική της Λογικοθυμικής Συμπεριφορικής Θεραπείας και Πρακτικής» ο οποίος του/της παραδίδεται από το Ελληνικό Ινστιτούτου για την RECBT.

 Η αίτηση των υποψηφίων για την ανανέωση του επιπέδου Ανώτερης Πιστοποίησης, εκτός από τα δημογραφικά στοιχεία των υποψηφίων, περιλαμβάνει την κάλυψη επτά (7) διαφορετικών κριτηρίων τα οποία αναλύονται περαιτέρω αμέσως παρακάτω.

**Κριτήριο 1**: Ζητούνται πληροφορίες τεκμηρίωσης του επιπέδου Πλήρους Πιστοποίησης και του επιπέδου Επαναπιστοποίησης καθώς και πληροφορίες για την ιδιότητα μέλους σε επιστημονικούς φορείς/οργανισμούς. Μόνο όσοι υποψήφιοι διαθέτουν πλήρη πιστοποίηση, έχουν κάνει τουλάχιστον μία φορά αίτηση για επαναπιστοποίηση και πληρούν τα κριτήρια για την επιδίωξη Ανώτερης Πιστοποίησης (700 RECBT εργασίας κατά τα τελευταία πέντε χρόνια και 250 ώρες ΣΕΚ κατά τα τελευταία πέντε χρόνια ή κάποια σημαντική διάκριση στο χώρο της RECBT) μπορούν να αιτηθούν για Ανώτερη Πιστοποίηση με τη συμπλήρωση πέντε ετών από την αρχική ημερομηνία έγκρισης της αρχικής πλήρους πιστοποίησής τους και κατόπιν έγκρισης της αίτησης για επαναπιστοποίηση.

**Κριτήριο 2**: Πρόκειται για την τεκμηρίωση του επιπέδου RECBT εργασίας των υποψηφίων.

* **Κριτήριο 2α:** Ζητούνται πληροφορίες για την τρέχουσα επαγγελματική εργασία των υποψηφίων. Οι υποψήφιοι καλούνται να δώσουν λεπτομέρειες για τα τελευταία πέντε έτη της εργασίας τους συμπεριλαμβάνοντας πληροφορίες για τον πληθυσμό και το περιβάλλον εργασίας τους.
* **Κριτήριο 2β**: Οι υποψήφιοι δίνουν λεπτομέρειες για τα ποσοστά εργασίας τα οποία είχαν ως προς την Κλινική Εργασία, την Εποπτεία, τη Διδασκαλία και Εκπαίδευση, τη Διεπιστημονική Συμβουλευτική και άλλες δραστηριότητες, και συνοψίζουν την τρέχουσα RECBT/CBT εργασία τους κατά τα τελευταία πέντε έτη έτσι ώστε να φτάσουν τις 700 ώρες RECBT εργασίας που αποτελεί μία από τις προϋποθέσεις απονομής του επιπέδου της Ανώτερης Πιστοποίησης. Οι υποψήφιοι καλούνται να εσωκλείσουν διπλά αντίγραφα με όλα τα πιστοποιητικά τα οποία συνδέονται με τις πληροφορίες που καταγράφουν στο κριτήριο αυτό.

**Κριτήριο 3**: Οι υποψήφιοι παραδίδουν επτά ημερολόγια ΣΕΚ για τα τελευταία πέντε έτη της εργασίας τους και συγκεκριμένα από την ημερομηνία πιστοποίησής τους με το επίπεδο της Πλήρους Πιστοποίησης. Στα ημερολόγια αυτά θα πρέπει να καταγράφονται τουλάχιστον διακόσια πενήντα (250) ώρες ΣΕΚ (τουλάχιστον 50 ανά έτος) ενώ τα ημερολόγια ΣΕΚ (βλ. σχετικό αρχείο για συμπλήρωση) θα συνοδεύονται από μονά αντίγραφα πιστοποίησης των προσόντων ΣΕΚ.

**Κριτήριο 4**: Πρόκειται για την πιστοποίηση της κλινικής εποπτείας των υποψηφίων κατά τα τελευταία πέντε έτη.

* **Κριτήριο 4α:** Οι υποψήφιοι συνοψίζουν πληροφορίες για την RECBT/CBT εποπτείας τους κατά τα τελευταία πέντε έτη και συγκεκριμένα ημερομηνίες, τύπο εποπτείας, στοιχεία επόπτη και εποπτικής ομάδας, συχνότητα συναντήσεων, διάρκεια συναντήσεων περιεχόμενο και μέθοδο εποπτείας. Επίσης, καταθέτουν και το σχετικό αρχείο «Ημερολόγιο Κλινικής Εποπτείας» που αφορά την πλήρη πιστοποίηση.
* **Κριτήριο 4β:** Αφορά τεκμηρίωση σχετικά με την κατάθεση Ημερολογίου Κλινικής Εποπτείας και Ημερολογίου Επόπτη (βλ. σχετικά αρχεία στο http://www.recbt.gr/el/institouto/pistopoihsh-epaggelmation).

**Κριτήριο 5:** Αφορά υπεύθυνη δήλωση σύμφωνα με την οποία οι υποψήφιοι συμφωνούν και δεσμεύονται ότι η ανώτερη πιστοποίηση ισχύει για περίοδο πέντε ετών μετά το πέρας της οποίας θα πρέπει να καταθέσουν αίτηση επαναπιστοποίησης της Ανώτερης Πιστοποίησης για τα επόμενα πέντε έτη μαζί με τεκμηρίωση μέσω ημερολογίου για ετήσια ΣΕΚ τουλάχιστον 250 ωρών κατά τα τελευταία πέντε έτη. Επιπλέον, κατά την επαναπιστοποίηση για ανώτερη πιστοποίηση καταθέτουν τεκμηρίωση ότι λαμβάνουν κλινική εποπτεία για τουλάχιστον μία ώρα το μήνα η οποία θα πρέπει να περιλαμβάνει ζωντανή αξιολόγησης της εργασίας τους καθώς και αναφορά επόπτη/τριας.

**Κριτήριο 6**: Πρόκειται για υπεύθυνες δηλώσεις των υποψηφίων όσον αφορά ποινικά, αστικά, διερευνητικά και πειθαρχικά ζητήματα. Οι υποψήφιοι ακολουθούν τις οδηγίες και τσεκάρουν τα κουτάκια που τους ταιριάζουν ενώ σε περίπτωση που εμπίπτει λόγους, οι υποψήφιοι επισυνάπτουν επιστολή με λεπτομέρειες για τα παραπάνω ζητήματα.

**Κριτήριο 7**: Πρόκειται για πληροφορίες σχετικά με τον ασφαλιστικό φορέα των υποψηφίων. Σε περίπτωση που οι υποψήφιοι διαθέτουν ιδιωτική ασφάλεια είναι σημαντικό να προσκομίσουν τεκμηρίωση ότι καλύπτονται από τον επαγγελματικό ασφαλιστικό τους φορέα. Οι υποψήφιοι καταγράφουν τον ασφαλιστικό τους φορέα και εσωκλείουν διπλά αντίγραφα του τελευταίου πιστοποιητικού από τον ασφαλιστικό τους φορέα (σε περίπτωση ιδιωτικής ασφάλειας).

**Σύνοψη**

Μαζί με την Αίτηση Ανώτερης Πιστοποίησης οι αιτούμενοι καταθέτουν και τρία ακόμη αρχεία τα οποία αφορούν την Αναφορά Επόπτη, το Ημερολόγιο Κλινικής Εποπτείας και τα Ημερολόγια Συνεχιζόμενης Επαγγελματικής Κατάρτισης (όπως προαναφέρθηκε).

Η Αναφορά Επόπτη συμπληρώνεται από τον/την κύριο/α επόπτη/τρια του/της υποψήφιου/ας. Η αναφορά περιλαμβάνει πληροφορίες που αφορούν το υπόβαθρο του επόπτη όσον αφορά δημογραφικά, εκπαιδευτικά και επαγγελματικά στοιχεία καθώς και πληροφορίες για την επαγγελματική σχέση του επόπτη με τον υποψήφιο. Στη συνέχεια ο επόπτης παρέχει τεκμηριωμένες πληροφορίες και μία υπεύθυνη δήλωση που αφορούν την τρέχουσα κλινική δραστηριότητα του υποψηφίου ως προς τον τύπο των πελατών, την εποπτεία, τη φύση της τεκμηρίωσης για την κατάλληλη εφαρμογή της RECBT από την πλευρά του υποψήφιου, τις δεξιότητες εκπαίδευσης και την επάρκεια κατανόησης της RECBT από την πλευρά του υποψήφιου.

Στο Ημερολόγιο Κλινικής Εποπτείας οι υποψήφιοι καταγράφουν πληροφορίες που αφορούν ημερομηνίες, τύπο εποπτείας, όνομα επόπτη και αριθμό ατόμων στην ομάδα, διάρκεια εποπτείας σε ώρες, περιεχόμενο και μέθοδο εποπτείας. Σημειώνεται ότι οι υποψήφιοι θα πρέπει να καταθέσουν και αυτό το αρχείο παρότι καταγράφουν όμοιες πληροφορίες μέσα στην αίτησή τους.

Τέλος, οι υποψήφιοι συμπληρώνουν και το αρχείο Ημερολόγιο ΣΕΚ όπου παρέχουν λεπτομέρειες για τα επιστημονικά γεγονότα RECBT/CBT που παρακολούθησαν κατά τη διάρκεια των τελευταίων πέντε ετών. Επίσης, συμπληρώνουν λεπτομέρειες για την ανάπτυξη και παρουσίαση εργαστηρίων και άλλων σεμιναρίων από την πλευρά τους, για την έρευνα που πιθανά διεξήγαγαν καθώς και για τις δημοσιεύσεις/ανακοινώσεις και την προσωπική μελέτη που είχαν κατά τα τελευταία πέντε έτη.

Στη συνέχεια οι υποψήφιοι δηλώνουν υπεύθυνα ότι οι πληροφορίες που έχουν καταγράψει στην αίτηση υποψηφιότητας για Ανώτερη Πιστοποίηση είναι ορθές, ότι είναι ήδη τακτικά μέλη του Ελληνικού Ινστιτούτου για την RECBT, ότι είναι μέλη του Συλλόγου Ελλήνων Ψυχολόγων ή του Ιατρικού Συλλόγου (δεν ισχύει για όσους είναι ΓΔΣ Διαδρομής) και ότι έχουν διαβάσει και συμφωνούν να ακολουθούν πιστά τον Κώδικα Δεοντολογίας του Ελληνικού Ινστιτούτου για την RECBT καθώς και τους υπόλοιπους σχετικούς κώδικες όπως εκείνοι αναφέρονται παραπάνω. Τέλος, οι υποψήφιοι τσεκάρουν τη λίστα με τα στοιχεία που εσωκλείουν κατά την κατάθεση της αίτησης και καταθέτουν όλα τα απαραίτητα στοιχεία και την πληρωμή είτε αυτοπροσώπως είτε ταχυδρομικά στη διεύθυνση Αριστείδου 3, 15122, Μαρούσι, Αττική, υπόψιν Χρυσούλας Κωστογιάννη, με θέμα «Πιστοποίηση» (λάβετε υπόψη σας ότι οι αποδείξεις για οποιαδήποτε ηλεκτρονική συναλλαγή θα πρέπει να σκανάρονται και να υποβάλλονται στη γραμματεία του Ινστιτούτου στην ηλεκτρονική διεύθυνση info@recbt.gr). Καταθέσεις αιτήσεων μέσω ηλεκτρονικού ταχυδρομείου δε θα γίνονται αποδεκτές.

Για τη συμπλήρωση των αρχείων Ημερολόγιο ΣΕΚ, Αναφορά Επόπτη και Ημερολόγιο Κλινικής Εποπτείας, οι υποψήφιοι που αιτούνται Ανώτερη Πιστοποίηση μπορούν να χρησιμοποιήσουν τα αντίστοιχα αρχεία που χρησιμοποίησαν και για την κατάθεση του φακέλου επαναπιστοποίησης κάνοντας τις απαραίτητες τροποποιήσεις ως προς τα ελάχιστα κριτήρια που ζητούνται για την επίτευξη του επιπέδου Ανώτερης Πιστοποίησης.

Τονίζεται ότι η Επιτροπή Πιστοποίησης και Εγγραφής διατηρεί το δικαίωμα να αναζητήσει περαιτέρω πληροφορίες από σχετικούς φορείς για τις πληροφορίες αίτησης του κάθε υποψήφιου.

**Διαδρομή «Γνώσεις-Δεξιότητες-Στάσεις»**

Όσοι υποψήφιοι/ες διαθέτουν βασικά πτυχία διαφορετικά από εκείνο της ψυχολογίας (π.χ. νοσηλευτική ψυχικής υγείας, κοινωνική εργασία, παιδαγωγική, εργοθεραπεία, λογοθεραπεία, συμβουλευτική, προπονητική ζωής) ή όσοι δε διαθέτουν (ή δεν είναι υπό) ψυχιατρική ειδικότητα ή όσοι δε διαθέτουν μεταπτυχιακό τίτλο και διαθέτουν μόνο βασικό πτυχίο από άλλο επιστημονικό πεδίο (βλ. τα παραπάνω πεδία) ή όσοι διαθέτουν μεταπτυχιακό τίτλο ψυχολογίας αλλά δε διαθέτουν βασικό τίτλο αυτής, υποχρεούνται να ακολουθήσουν τη Διαδρομή «Γνώσεις-Δεξιότητες-Στάσεις» για την απόκτηση Προσωρινής/Μεταβατικής Πιστοποίησης.

Υπενθυμίζεται ότι οι συγκεκριμένοι υποψήφιοι έχουν τη δυνατότητα να αποκτήσουν το επίπεδο Πλήρους Πιστοποίησης με τη συμπλήρωση δύο (2) ετών από την ημερομηνία έγκρισής και λήψης του επιπέδου Προσωρινής/Μεταβατικής υποστήριξης.

 Για την πιστοποίησή τους, οι υποψήφιοι της διαδρομής αυτής θα πρέπει να τεκμηριώσουν ότι πληρούν δεκαπέντε (15) βασικά κριτήρια τα οποία παρουσιάζονται παρακάτω αναλυτικότερα. Τα κριτήρια αυτά χωρίζονται σε τρεις κατηγορίες, στην κατηγορία «Γνώσεις», στην κατηγορία «Δεξιότητες» και στην κατηγορία «Στάσεις». Η πρώτη κατηγορία περιλαμβάνει θεματικές που αφορούν το σύνολο της αποκτημένης ψυχολογικής γνώσης του υποψήφιου, η δεύτερη περιλαμβάνει θεματικές που τεκμηριώνουν την επάρκεια σε βασικές και προχωρημένες ψυχολογικές δεξιότητες και η τρίτη περιλαμβάνει θεματικές που αξιολογούν την προσωπικότητα του υποψηφίου.

Για κάθε κριτήριο οι υποψήφιοι θα πρέπει να υποβάλλουν τεκμήρια μέσω, α) δήλωσης μαθημάτων, β) επιστολών/αναφορών (προσωπικών ή μέσω επαγγελματιών), γ) καταγραφής προσωπικής μελέτης και δ) εργασιακής εμπειρίας. Με άλλα λόγια, για κάθε κριτήριο έχουν τη δυνατότητα να υποβάλλουν είτε προσωπική επιστολή, είτε/και επιστολή επαγγελματία, είτε/και συνυπογεγραμμένη επιστολή από επαγγελματία, είτε/και καταγραφή προσωπικής μελέτης, είτε/και εργασιακό βιογραφικό. Για κάθε κριτήριο υπάρχουν διαφορετικοί συνδυασμοί των παραπάνω τρόπων τεκμηρίωσης και γι’ αυτό οι υποψήφιοι παραπέμπονται στο αρχείο «Φόρμα Λίστας Κριτηρίων» για να διαβάσουν προσεκτικά τις προϋποθέσεις τεκμηρίωσης του κάθε κριτηρίου. Αφού διαβάσουν προσεκτικά το συγκεκριμένο αρχείο, οι υποψήφιοι αξιοποιούν τα αρχεία «Προσωπική Επιστολή», «Επιστολή από Επαγγελματία», «Συνυπογεγραμμένη Επιστολή», «Καταγραφή Προσωπικής Μελέτης» και «Βιογραφικό Απασχόλησης» ανάλογα με το πώς εφαρμόζονται στο κάθε κριτήριο.

Μετά την παράθεση των δεκαπέντε κριτηρίων παρακάτω παρέχονται δείγματα δύο επιστολών για τη διευκόλυνση των υποψηφίων. Αφού τεκμηριώσουν το κάθε κριτήριο σύμφωνα με το αρχείο «Φόρμα Λίστας Κριτηρίων», στη συνέχεια οι υποψήφιοι συμπληρώνουν το συγκεκριμένο αρχείο και μαζί με ένα πλήρες βιογραφικό τους μπορούν να προχωρήσουν στη συμπλήρωση του αρχείου «Αίτηση Προσωρινής/Μεταβατικής Πιστοποίησης».

 Τα παρακάτω κριτήρια αντιστοιχούν σε εντατικές βασικές σπουδές ψυχολογίας τεσσάρων (4) ετών σύμφωνα με τα περισσότερα τετραετή προγράμματα σπουδών ψυχολογίας παγκοσμίως. Η τεκμηρίωσή τους από την πλευρά σας θα πρέπει να πιστοποιεί την απόκτηση σημαντικής κατάρτισης και εμπειρίας. Για κάθε κριτήριο θα παρέχεται η κατηγορία του, μια σύντομη περιγραφή καθώς και ο τύπος τεκμηρίωσης που ζητείται για την επαρκή τεκμηρίωσή του. Τα παρακάτω κριτήρια και τα δείγματα επιστολών που ακολουθούν μπορούν να δίδονται ως οδηγοί στους ενδιαφερόμενους επαγγελματίες που θα υποστηρίξουν τις προτάσεις των υποψηφίων.

1. **Στάδια Ζωής και Ανθρώπινη Ανάπτυξη**

Κατηγορία:ΓΝΩΣΕΙΣ

Περιγραφή: Γνώση των σταδίων ζωής της ανθρώπινης ανάπτυξης συμπεριλαμβανομένων των αναπτυξιακών κύκλων ζωής κατά τη διάρκεια της βρεφικής, της παιδικής, της εφηβικής, της ενήλικης και της όψιμης περιόδου. Γενικότερα, επάρκεια γνώσης στον τομέα της Αναπτυξιακής Ψυχολογίας.

Τύπος τεκμηρίωσης: Παραδώστε πληροφορίες για Μάθημα/ατα ή Αναφορά/Επιστολή και Προσωπική Μελέτη.

1. **Προσεγγίσεις Υγείας και Κοινωνικής Φροντίδας**

Κατηγορία:ΓΝΩΣΕΙΣ

Περιγραφή: Γνώση της παροχής ψυχολογικής φροντίδας και της νομοθεσίας σε θέματα υγείας και κοινωνικής φροντίδας σύμφωνα με τους εθνικούς και τοπικούς συνταγματικούς ή άλλους κανόνες και νόμους. Για παράδειγμα, γνώση και εφαρμογή κανονισμών που απορρέουν από κώδικες δεοντολογίας, νομοθεσίες σε θέματα ψυχικής και εκπαιδευτικής υγείας, κοινωνικές πολιτικές, αρχές προστασίας ανθρώπινων δικαιωμάτων και άλλα μοντέλα και πλαίσια ηθικής και επαγγελματικής συμπεριφοράς.

Τύπος τεκμηρίωσης: Παραδώστε πληροφορίες για Μάθημα/ατα ή Αναφορά/Επιστολή και Προσωπική Μελέτη.

1. **Ψυχοπαθολογία, Διαγνωστικές Δεξιότητες και Θεωρίες Προσωπικότητας**

Κατηγορία:ΓΝΩΣΕΙΣ

Περιγραφή: Τεκμηρίωση γνώσης περί ψυχοπαθολογίας και ψυχολογικών δυσκολιών/προβλημάτων σε συνδυασμό με επαρκή γνώση θεωριών και μοντέλων ψυχολογίας της προσωπικότητας. Για παράδειγμα, γνώση συστημάτων ταξινόμησης, διαγνωστικών κριτηρίων και εργαλείων κατά DSM-V, ICD-10 κ.α., διαγνωστικά τεστ και ερωτηματολόγια, άλλες διαγνωστικές μεθόδους, γνώση του μοντέλου προσωπικότητας των Πέντε Παραγόντων, του μοντέλου Προσωπικότητας του Cattell, του Eysenck κ.λ.π.

Τύπος τεκμηρίωσης: Παραδώστε πληροφορίες για Μάθημα/ατα ή Αναφορά/Επιστολή και Προσωπική Μελέτη.

1. **Θεραπευτικά Μοντέλα και Εμπειρικά Τεκμηριωμένη Πρακτική**

Κατηγορία:ΓΝΩΣΕΙΣ

Περιγραφή: Τεκμηρίωση γνώσης ποικιλίας θεωρητικών μοντέλων παρέμβασης σε κλινικά και σε προληπτικά ζητήματα. Για παράδειγμα, κατανόηση του ιστορικού πλαισίου και των εμπειρικά τεκμηριωμένων προεκτάσεων παρέμβασης σε τέσσερα τουλάχιστον από τα παρακάτω θεωρητικά μοντέλα: Γνωσιακά-Συμπεριφορικά Μοντέλα, Προσωποκεντρικά Μοντέλα, Συστημικά Μοντέλα, Βιολογικά Μοντέλα κ.λ.π.

Τύπος τεκμηρίωσης: Παραδώστε πληροφορίες για Μάθημα/ατα ή Αναφορά/Επιστολή και Προσωπική Μελέτη

1. **Επάρκεια σε Σημαντικές Δεξιότητες Σχηματισμού Συμβουλευτικής/Θεραπευτικής Συμμαχίας**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση κατανόησης της σημασίας και της επάρκειας στην εφαρμογή εμπειρικά τεκμηριωμένων αρχών για την οικοδόμηση θεραπευτικής συμμαχίας όπως ενεργητική ακρόαση, ενσυναίσθηση, στοχοθέτηση, διευκρίνιση κ.λ.π.

Τύπος τεκμηρίωσης: Παραδώστε πληροφορίες μέσω Επιστολής/Αναφοράς και Τουλάχιστον \*1 ακόμη αντικείμενο τεκμηρίωσης από α) Μάθημα/ατα, β) Προσωπική Μελέτη, γ) Εργασιακή Απασχόληση/Εμπειρία

1. **Διατήρηση και Διαχείριση Αρχείων/Αναφορών**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση απόκτησης δεξιοτήτων για τη διατήρηση και τη διαχείριση επίσημων και ανεπίσημων αρχείων/αναφορών και άλλων επαγγελματικών εγγράφων καθώς και εφαρμογή των δεξιοτήτων που είναι απαραίτητες για τη συμμόρφωση με νομοθετική καθοδήγηση, π.χ. σε ζητήματα που αφορούν την προστασία δεδομένων και την ελεύθερη διακίνηση πληροφοριών.

Τύπος τεκμηρίωσης: Παραδώστε πληροφορίες μέσω Επιστολής/Αναφοράς και Τουλάχιστον \*1 ακόμη αντικείμενο τεκμηρίωσης από α) Μάθημα/ατα, β) Προσωπική Μελέτη, γ) Εργασιακή Απασχόληση/Εμπειρία.

1. **Επικοινωνία με Υπηρεσίες και Συναδέλφους**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση ικανότητας διατήρησης αποτελεσματικών και κατάλληλων τρόπων επικοινωνίας με διαφορετικές υπηρεσίες και φορείς καθώς και με επαγγελματίες και μη επαγγελματίες.

Τύπος τεκμηρίωσης: Παραδώστε πληροφορίες μέσω Επιστολής/Αναφοράς και Τουλάχιστον \*1 ακόμη αντικείμενο τεκμηρίωσης από α) Μάθημα/ατα, β) Προσωπική Μελέτη, γ) Εργασιακή Απασχόληση/Εμπειρία.

1. **Ενημερότητα περί Ρίσκου**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση υψηλού επιπέδου ενημερότητας των υποψηφίων για τους πιθανούς κινδύνους προς και από τους πελάτες καθώς και ικανότητα του/της υποψήφιου/ας να αξιολογεί την πιθανότητα για βλάβη προς τον εαυτό, αυτοκτονία, εχθρότητα, παραμέληση, βία, εκμετάλλευση και ζητήματα παιδικής προστασίας ή ευαλωτότητας με τεκμηρίωση της ικανότητας παρέμβασης στις παραπάνω καταστάσεις.

Τύπος τεκμηρίωσης: Παραδώστε πληροφορίες για Μάθημα/ατα μόνο ή Αναφορά/Επιστολή.

1. **Κατανόηση Ερευνητικής Διαδικασίας**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση δεξιοτήτων ανάγνωσης, ανάλυσης και συζήτησης δημοσιευμένης έρευνας, κατανόησης των προεκτάσεων της έρευνας και των εφαρμογών της για την ανάπτυξη νέας γνώσης και πρακτικής για την παροχή κατάλληλης και τεκμηριωμένης βοήθειας.

Τύπος τεκμηρίωσης: Παραδώστε πληροφορίες για Μάθημα/ατα μόνο ή Αναφορά/Επιστολή.

1. **Δέσμευση σε Αρχές Ηθικής**

Κατηγορία:ΔΕΞΙΟΤΗΤΕΣ

Περιγραφή: Τεκμηρίωση εργασίας με βάση ηθικές αρχές μέσω κατάλληλων διαπροσωπικών, επαγγελματικών και ακαδημαϊκών σχέσεων με πελάτες και συναδέλφους, π.χ. με τεκμηρίωση για το σεβασμό απέναντι στους νόμους, τα δικαιώματα, τη νομοθεσία, την ειλικρίνεια και την ακεραιότητα, την εμπιστευτικότητα, την αξιοπρέπεια, την ισότητα και τη διαφορετικότητα, τη δικαιοσύνη και το σεβασμό, τη διαχείριση της εκμετάλλευσης, την οριοθέτηση κ.λ.π.

Τύπος τεκμηρίωσης: Παραδώστε πληροφορίες για Μάθημα/ατα μόνο ή Αναφορά/Επιστολή.

1. **Καταλληλότητα σε Προσωπικό Επίπεδο**

Κατηγορία:ΣΤΑΣΕΙΣ

Περιγραφή: Τεκμηρίωση καταλληλότητας ως προς την παροχή βοήθειας σε ανθρώπους.

Τύπος τεκμηρίωσης: Παραδώστε πληροφορίες μέσω Αναφοράς/Επιστολής (χορηγείται από επαγγελματία, όχι προσωπική επιστολή).

1. **Ερευνητικό Πνεύμα**

Κατηγορία:ΣΤΑΣΕΙΣ

Περιγραφή: Τεκμηρίωση προσέγγισης της εργασιακής πρακτικής και της επιστήμης με ένα πνεύμα περιέργειας και διερευνητικότητας.

Τύπος τεκμηρίωσης: Παραδώστε πληροφορίες μέσω Αναφοράς/Επιστολής (χορηγείται από επαγγελματία, όχι προσωπική επιστολή).

1. **Αυτοαξιολόγηση και Στοχασμός**

Κατηγορία:ΣΤΑΣΕΙΣ

Περιγραφή: Τεκμηρίωση ικανότητας για στοχασμό και αξιολόγηση αξιών, προτεραιοτήτων, στόχων κ.λ.π.

Τύπος τεκμηρίωσης: Παραδώστε πληροφορίες μέσω Αναφοράς/Επιστολής (χορηγείται από επαγγελματία, όχι προσωπική επιστολή).

1. **Επιδεκτικός/ή στο Επιστημονικό Παράδειγμα του Επιστήμονα/Επαγγελματία**

Κατηγορία:ΣΤΑΣΕΙΣ

Περιγραφή: Τεκμηρίωση προσαρμογής στο επιστημονικό παράδειγμα του επιστήμονα-επαγγελματία και στον κριτικό ρεαλισμό (μεταξύ ρεαλισμού και δομισμού) συμπεριλαμβανομένων του εντοπισμού δυσκολιών και της εφαρμογής εμπειρικά βασισμένων λύσεων.

Τύπος τεκμηρίωσης: Παραδώστε πληροφορίες μέσω Αναφοράς/Επιστολής (χορηγείται από επαγγελματία, όχι προσωπική επιστολή).

1. **Βιογραφικό Σημείωμα**

Κατηγορία:ΣΤΑΣΕΙΣ

Περιγραφή: Τεκμηρίωση του ιστορικού εργασίας και εκπαίδευσης του/της υποψήφιου/ας.

Τύπος τεκμηρίωσης: Κατάθεση αντίγραφου πλήρους βιογραφικού σημειώματος εκ μέρους του/της υποψηφίου/ας.

Ο/Η υποψήφιος/α συγκεντρώνει τα συμπληρωμένα αρχεία για κάθε ένα από τα παραπάνω κριτήρια σύμφωνα με τον Τύπο Τεκμηρίωσης του καθενός και τα τοποθετεί όλα μαζί σε έναν φάκελο υποψηφιότητας (portfolio). Στη συνέχεια, όπως αναφέρθηκε και παραπάνω, συμπληρώνει το αρχείο «Αίτηση Προσωρινής/Μεταβατικής Πιστοποίησης» και ακολουθεί τις διαδικασίες που αναφέρονται στο συγκεκριμένο αρχείο. Παρακάτω ακολουθούν παραδείγματα δύο επιστολών, μίας προσωπικής επιστολής και μία επιστολής επαγγελματία, για τη διευκόλυνση των υποψηφίων.

**ΤΙ ΠΡΕΠΕΙ ΝΑ ΚΑΤΑΘΕΤΟΥΝ ΟΙ ΥΠΟΨΗΦΙΟΙ ΓΙΑ ΚΑΘΕ ΤΥΠΟΥ ΠΙΣΤΟΠΟΙΗΣΗ**

Κάθε υποψήφιος θα πρέπει να βασιστεί στις οδηγίες του παρόντος εγγράφου καθώς και στο αρχείο «Κώδικας Ηθικής και Ελαχίστων Κριτηρίων Διαγωγής και Επίδοσης κατά την Πρακτική της Λογικοθυμικής Συμπεριφορικής Θεραπείας και Πρακτικής» (βλ. www.recbt.gr) για να συμπληρώσει και να καταθέσει έναν φάκελο με τα παρακάτω έγγραφα:

1. Αίτηση για την παροχή κάθε τύπου Πιστοποίησης: Πρέπει να συμπληρώσετε όλα τα στοιχεία της αίτησης και πρέπει να έχετε την αίτηση υπογεγραμμένη εντός ενός μήνα πριν την κατάθεσή της στο Ελληνικό Ινστιτούτο RECBT. Κατεβάστε τις αιτήσεις εδώ από τον δικτυακό μας τόπο http://www.recbt.gr/el/institouto/pistopoihsh-epaggelmation
2. Αναφορά Επόπτη: Πρέπει να συμπληρωθεί από τον/την τρέχων/ουσα RECBT κλινικό/ή επόπτη/πτριά σας. Το έγγραφο αυτό πρέπει να είναι υπογεγραμμένο εντός ενός μήνα πριν την κατάθεσή του στον Ελληνικό Ινστιτούτο RECBT. Παρακαλούμε έχετε κατά νου ότι ο επόπτης θα πρέπει κατά προτίμηση να είναι πιστοποιημένος από το Ινστιτούτο Albert Ellis της Νέας Υόρκης ή/και από τον Βρετανικό σύλλογο ARECBT. Κατεβάστε τις αναφορές από τον δικτυακό μας τόπο http://www.recbt.gr/el/institouto/pistopoihsh-epaggelmation
3. Ημερολόγιο Κλινικής Εποπτείας (κατεβάστε τα σχετικά αρχεία από το δικτυακό μας τόπο http://www.recbt.gr/el/institouto/pistopoihsh-epaggelmation).
4. Ημερολόγιο Συνεχιζόμενης Επαγγελματικής Ανάπτυξης (κατεβάστε τα σχετικά αρχεία από το δικτυακό μας τόπο http://www.recbt.gr/el/institouto/pistopoihsh-epaggelmation).
5. Επαγγελματική Συστατική Επιστολή: Πρέπει να συμπληρωθεί από άλλον/ην επαγγελματία πέρα από τον/την κλινικό/ή σας επόπτη/πτρια. Ο/Η επαγγελματίας αυτός θα πρέπει να είναι εκπαιδευμένος και να διαθέτει εμπειρία στην RECBT καθώς και να γνωρίζει για την τρέχουσα RECBT σας πρακτική. Το έγγραφο αυτό πρέπει να είναι υπογεγραμμένο εντός τριών μηνών πριν την κατάθεσή του στον Ελληνικό Ινστιτούτο RECBT. Παρακαλούμε έχετε κατά νου ότι ο επαγγελματίας θα πρέπει να είναι ψυχολόγος πιστοποιημένος από τον Σύλλογο Ελλήνων Ψυχολόγων ή/και από άλλον Ελληνικό φορέα Γνωσιακών-Συμπεριφορικών Θεραπειών Κατεβάστε την αναφορά εδώ (ο επαγγελματίας μπορεί να αποστείλει και συστατική επιστολή συντεταγμένη από τον/την ίδιο/α πέρα από τη συμπλήρωση του παρόντος εντύπου αναφοράς)

Όσοι υποψήφιοι ακολουθήσουν τη Διαδρομή «Γνώσεις-Δεξιότητες-Στάσεις», χρειάζεται να κατεβάσουν τα σχετικά αρχεία από το δικτυακό μας τόπο http://www.recbt.gr/el/institouto/pistopoihsh-epaggelmation

**Βασικά κριτήρια και λοιπές μεταβατικές διατάξεις περί πιστοποίησης από το Ελληνικό Ινστιτούτο για την RECBT**

**1.1. Πιστοποίηση σε εκπαιδευμένους επαγγελματίες RECBT μέχρι το 2007, σε επαγγελματίες που διαθέτουν εκπαίδευση σε CBT προσεγγίσεις με ή χωρίς εστίαση στην RECBT και σε επαγγελματίες που εντάσσονται στα εναλλακτικά κριτήρια «Γνώσεις-Δεξιότητες-Στάσεις».**

Α) Παρέχεται η ευκαιρία για προσωρινή/μεταβατική πιστοποίηση σε όσους έχουν με κάποιο τρόπο εκπαιδευτεί στην RECBT μέχρι το 2007 (χρονολογία κατά την οποία αποφοίτησε η πρώτη γενιά RECBT θεραπευτών στην Ελλάδα από το Ελληνικό Ινστιτούτο RECBT), ή σε κάποια Γνωσιακή-Συμπεριφορική Προσέγγιση με εστίαση στην RECBTμέχρι το 2007, και διαθέτουν τουλάχιστον διετή κλινική εμπειρία εφαρμογής της RECBT.

Β) Στους παραπάνω ανήκουν και όσοι επαγγελματίες έχουν ολοκληρώσει προγράμματα εκπαίδευσης στην RECBT ή σε Γνωσιακές συμπεριφορικές Προσεγγίσεις με εστίαση στην RECBT σε άλλα ψυχοθεραπευτικά εκπαιδευτικά προγράμματα ή και σε πανεπιστημιακές ή άλλες κλινικές ή έχουν ολοκληρώσει κάποιο αντίστοιχο πρόγραμμα εκπαίδευσης στο εξωτερικό και διαθέτουν τουλάχιστον διετή κλινική εμπειρία εφαρμογής της RECBT από το 2007 και έπειτα.

Γ) Ωστόσο, για την παροχή επιπέδου Πλήρους Πιστοποίησης, οι παραπάνω εκπαιδευμένοι επαγγελματίες θα πρέπει να παρακολουθήσουν το πρόγραμμα εποπτείας ειδικευόμενων (4ο έτος) του ψυχοθεραπευτικού προγράμματος στην RECBT του Ελληνικού Ινστιτούτου για την RECBT με σκοπό την απόκτηση του τίτλου του Ειδικευμένου στην RECBT (RECBT Fellow).

Δ) Επιπλέον, σημειώνεται ότι όσοι επαγγελματίες έχουν εκπαιδευθεί σε Γνωσιακές Συμπεριφορικές Προσεγγίσεις οι οποίες δεν είχαν ως εστίαση την RECBT, θα πρέπει να παρακολουθήσουν τα προγράμματα εποπτείας αναπληρωτών ειδικευόμενων και ειδικευόμενων ψυχοθεραπευτικού προγράμματος του Ελληνικού Ινστιτούτου για την RECBT με σκοπό την απόκτηση των τίτλων του Αναπληρωτή Ειδικευμένου στην RECBT (Associate Fellow in RECBT) και του Ειδικευμένου στην RECBT (RECBT Fellow) αντίστοιχα ώστε να θεωρηθούν υποψήφιοι για το επίπεδο της Πλήρους Πιστοποίησης. Για τον εντοπισμό του βαθμού εστίασης στην RECBT, ο/η υποψήφιος/α χρειάζεται να προσκομίσει το σχετικό αναλυτικό πρόγραμμα της Γνωσιακής-Συμπεριφορικής ψυχοθεραπευτικής εκπαίδευσης που παρακολούθησε.

Ε) Όσοι επαγγελματίες αποφοίτησαν από το Ελληνικό Ινστιτούτο RECBT από το 2007 κι έπειτα, έχουν δικαίωμα να υποβάλλουν αίτηση για την απόκτηση επιπέδου Πλήρους Πιστοποίησης.

ΣΤ) Όσοι επαγγελματίες εντάσσονται στα **εναλλακτικά κριτήρια «Γνώσεις-Δεξιότητες-Στάσεις» έχουν δικαίωμα Προσωρινής/Μεταβατικής Πιστοποίησης με την επιτυχή ολοκλήρωση της ψυχοθεραπευτικής τους εκπαίδευσης στην RECBT ή σε άλλες Γνωσιακές Συμπεριφορικές προσεγγίσεις με ή χωρίς εστίαση στην RECBT σύμφωνα με τις παραπάνω διατάξεις. Ωστόσο, για την παροχή επιπέδου Πλήρους Πιστοποίησης, οι επαγγελματίες αυτής της διαδρομής θα έχουν δικαίωμα υποψηφιότητας με την έλευση δύο ετών από την ημερομηνία απόκτησης της Προσωρινής/Μεταβατικής Πιστοποίησης.**

**Ζ) Σημειώνεται ότι όσοι επαγγελματίες έχουν ολοκληρώσει εκπαίδευση σε μη Γνωσιακές Συμπεριφορικές προσεγγίσεις και επιθυμούν να αποκτήσουν πιστοποίηση από το Ελληνικό Ινστιτούτο RECBT, θα πρέπει πρώτα να παρακολουθήσουν κάποιο από τα δύο προγράμματα εκπαίδευσης στην RECBT (RECBT σε ενήλικες ή RECBT σε παιδιά/εφήβους) ώστε να έχουν το δικαίωμα για υποβολή υποψηφιότητας για προσωρινή/μεταβατική πιστοποίηση.**

**Η. Βασική προϋπόθεση για την απόκτηση του επιπέδου Προσωρινής/Μεταβατικής Πιστοποίησης είναι η προηγούμενη απόκτηση της ιδιότητας του τακτικού μέλους του Ελληνικού Ινστιτούτου για την RECBT.**

1.2. Σημειώνεται ρητά ότι επαγγελματίες εκπαιδευμένοι/ες στην RECBT, είτε από το Ελληνικό Ινστιτούτο RECBT είτε από άλλον RECBT ή CBT φορέα με εστίαση στην RECBT, οι οποίοι ασκούν την κλινική τους πρακτική χωρίς να έχουν αιτηθεί Προσωρινή/Μεταβατική Πιστοποίηση στο Ελληνικό Ινστιτούτο RECBT, δεν αναγνωρίζονται ως επίσημα πιστοποιημένοι RECBT επαγγελματίες ενώ για τη συμπερίληψή τους στον κατάλογο με τους επίσημα πιστοποιημένους RECBT θεραπευτές του δικτυακού τόπου του Ελληνικού Ινστιτούτου RECBT ([http://www.recbt.gr/el/institouto/breite-pistopoiimeno-RECBT-therapeyti](http://www.recbt.gr/el/institouto/breite-pistopoiimeno-rebt-therapeyti)) θα πρέπει να έχουν αποκτήσει το επίπεδο της Πλήρους Πιστοποίησης RECBT.